На основу члана 76. Закона о култури ("Службени гласник РС", бр. 72/2009) и члана 5. став 1. Правилника о начину, мерилима и критеријумима за избор пројеката у култури који се финансирају и суфинансирају из буџета Града Новог Сада ("Службени лист Града Новог Сада", бр. 28/10, 37/10, 44/11, 6/12 и 25/12), Градоначелник Града Новог Сада

***р а с п и с у ј е***

**ЈАВНИ КОНКУРС**

**ЗА ФИНАНСИРАЊЕ ИЛИ СУФИНАНСИРАЊЕ ПРОГРАМА И ПРОЈЕКАТА**

**У КУЛТУРИ ГРАДА НОВОГ САДА, ЗА 2014. ГОДИНУ**

**I** Јавни конкурс се расписује за програме и пројекте у култури који се финансирају или суфинансирају средствима из буџета Града, у складу са Одлуком о буџету Града Новог Сада за 2014. годину ("Службени лист Града Новог Сада", број 70/13), а подразумевају програме и пројекте у култури и пројекте уметничких, односно стручних и научних истраживања у култури, који се односе на:

 **- организовање културних догађаја (програма, концерата, фестивала, такмичења,**

 **саветовања, сусрета, изложби...) значајних за очување културног идентитета и развоја културног живота Града;**

 **- континуиран рад на очувању и неговању народних обичаја;**

 **- учешће на такмичењима, фестивалима, саветовањима;**

 **- подстицање аматерског културно-уметничког рада;**

 **- издавање ЦД-а и аудио визуелних издања.**

**II** Право учешћа на конкурсу имају установе културе, изузев установа културе чији је оснивач Град, удружења у култури, уметници, сарадници, односно стручњаци у култури којима је статус утврђен у складу са Законом, као и други субјекти у култури чије је седиште, на територији Града, као и цркве и верске заједнице.

**III** **Мерила и критеријуми за избор пројеката су:**

 - допринос за развој и подстицање културног и уметничког стваралаштва од локалног значаја,

 - допринос истраживању, заштити, афирмацији и презентацији културног наслеђа,

 - допринос развоју међународне културне сарадње,

 - допринос очувању, стварању, развоју и представљању културе националних мањина,

 - допринос стварању културних садржаја намењених деци и младима,

 - допринос развоју културног и уметничког стваралаштва особа са инвалидитетом и њихова доступност ширем кругу конзумената,

 - ширење и унапређивање едукације у области културе,

 - квалитет и садржајна иновативност понуђеног пројекта,

 - наставак вишегодишњих пројеката који су имали значајне резултате у претходном периоду, и

 - отвореност и доступност културних садржаја јавности и грађанима.

**IV**  У**чесник Јавног конкурса је у обавези да достави:**

- детаљан опис програма/пројекта у култури за чије финансирање или суфинансирање се подноси пријава (значај и циљ пројекта, место, време,

 рок реализације, начин реализације и очекивани резултати пројекта),

 - доказ о упису у одговарајући регистар,

 - основне податке о учеснику на конкурсу (назив, седиште, односно пребивалиште, матични број и порески идентификациони број),

 - финансијски план пројекта (преглед појединачних активности које се предвиђају пројектом, са износом средстава, које је могуће утврдити и проверити, а која се потражују за реализацију тих активности, и спецификацијом износа средстава из сопствених прихода, средстава из буџета Града и других извора), и

 - податке о одговорној особи за реализацију пројекта и коришћење средстава

 - најмање једну биографију учесника у пројекту и

 - изјаву о прихватању обавезе корисника

**V** Пријаве на Јавни конкурс могу се преузети са сајта **www.novisad.rs.**

**VI** Пријаве на Јавни конкурс са пратећом документацијом подносе се лично на

 обрасцу пријаве који је саставни део конкурсне документације, у затвореној

 коверти у писарници Градске управе за опште послове , Трг слободе 1, Нови

 Сад, или путем поште препорученом пошиљком, на наведену адресу, са

 назнаком: **Градска управа за културу Града Новог Сада** - **Јавни конкурс за финансирање или суфинансирање програма и пројеката у култури Града Новог Сада, за 2014. годину.**

**VII** Пријаве на Јавни конкурс подносе се у року од **15 дана** од дана објављивања конкурса у средствима јавног информисања, као и на интернет презентацији Града Новог Сада ([**www.novisad.rs**](http://www.novisad.rs)**).**

Конкурсна документација се не враћа.

 **VIII** Поступак Јавног конкурса спроводи Комисија за спровођење поступка јавног конкурса за избор пројеката у култури, као и пројеката уметничких, односно стручних и научних истраживања у култури Града Новог Сада.

**IX** Неблаговремене и непотпуне пријаве на конкурс, пријаве које нису попуњене на прописаном обрасцу, пријаве упућене факсом или електронском поштом, као и пријаве оних учесника на конкурсу, који су у претходној години остварили право на финансирање, односно суфинансирање пројеката средствима из буџета Града, а нису поднели извештај о реализацији пројекта, Комисија неће разматрати.

**X** Приликом подношења извештаја о наменском трошењу буџетских средстава за реализацију пројекта Градска управа за културу ће признати само оне трошкове који су непосредно везани за реализацију пројекта а наводе се у пријави. Трошкови као што су: банкарске провизије, књиговодствене услуге, храна и пиће, трошкови телефона, трошкови превоза, канцеларијски материјал, трошкови за изнајмљивање простора, трошкови комуналија, односно трошкови редовне делатности и слично, не могу износити у збиру више од 25% од износа додељених средстава.